1999/692/EY, EHTY, Euratom: Neuvoston päätös, tehty 20 päivänä lokakuuta 1999, nimittävän viranomaisen määräämisestä neuvoston pääsihteeristölle



Virallinen lehti nro L 273 , 23/10/1999 s. 0012 - 0013



NEUVOSTON PÄÄTÖS, tehty 20 päivänä lokakuuta 1999, nimittävän viranomaisen määräämisestä neuvoston pääsihteeristölle (1999/692/EY, EHTY, Euratom) EUROOPAN UNIONIN NEUVOSTO, joka ottaa huomioon Euroopan yhteisöjen virkamiehiin sovellettavat henkilöstösäännöt ja Euroopan yhteisöjen muuhun henkilöstöön sovellettavat palvelussuhteen ehdot, jotka on vahvistettu 29 päivänä helmikuuta 1968 annetulla neuvoston asetuksella (ETY, Euratom, EHTY) N:o 259/68(1) ja joita on viimeksi muutettu asetuksella (EY, EHTY, Euratom) N:o 1238/1999(2), ja erityisesti mainittujen henkilöstösääntöjen 2 artiklan ja mainittujen palvelussuhteen ehtojen 6 artiklan, sekä katsoo seuraavaa: 1) Euroopan yhteisön perustamissopimuksen 207 artiklan 2 kohdan toisen alakohdan, Euroopan hiili- ja teräsyhteisön perustamissopimuksen 30 artiklan 2 kohdan toisen alakohdan ja Euratomin perustamissopimuksen 121 artiklan 2 kohdan toisen alakohdan mukaan, sellaisina kuin ne ovat 1 päivänä toukokuuta 1999 voimaan tulleella Amsterdamin sopimuksella muutettuina, neuvoston pääsihteeristöä johtaa yhteisön ulko- ja turvallisuuspolitiikan korkeana edustajana toimiva pääsihteeri, jäljempänä "pääsihteeri", ja häntä avustaa varapääsihteeri. 2) On tehtävä uusi päätös nimittävän viranomaisen määräämisestä neuvoston pääsihteeristölle ja kumottava päätökset 63/2/Euratom ja 63/9/ETY(3), ON PÄÄTTÄNYT SEURAAVAA: 1 artikla Niitä valtuuksia, jotka on siirretty virkamiehiin sovellettavilla henkilöstösäännöillä nimittävälle viranomaiselle ja muuta henkilöstöä koskevilla palvelussuhteen ehdoilla palvelussopimuksen tekevälle viranomaiselle, käyttää neuvoston pääsihteeristön osalta: a) neuvosto siltä osin kuin on kyse pääsihteeristä ja varapääsihteeristä; b) neuvoston pääsihteerin ehdotuksesta siltä osin kuin on kyse 1 ja 13 artiklan, 15 artiklan toisen alakohdan, 16, 22, 29, 30, 31, 32, 38, 41, 49, 50, 51, 78, 87, 88, 89 ja 90 artiklan säännösten soveltamisesta ura-alueen A palkkaluokan 1 virkamiehiin tai muuhun henkilöstöön; pääsihteerillä on oikeus siirtää varapääsihteerille valtuudet tehdä ehdotuksia; c) pääsihteeri muissa tapauksissa; pääsihteeri voi siirtää valtuutensa varapääsihteerille. Varapääsihteeri voi siirtää hallintojohtajalle kaikki pääsihteerin hänelle siirtämät valtuudet tai osan niistä siltä osin kuin on kyse muuta henkilöstöä koskevien palvelussuhteiden ehtojen soveltamisesta tai ura-alueen B, C ja D virkamiehiin sovellettavien henkilöstösääntöjen soveltamisesta. Valtuuksia, jotka on annettu varapääsihteerille virkamiesten nimittämiseksi ja palvelussuhteen päättämiseksi lopullisesti ja muun henkilöstön palvelukseen ottamiseksi, ei voida siirtää. 2 artikla Kumotaan päätökset 63/9/ETY ja 63/2/Euratom. 3 artikla Tämä päätös tulee voimaan päivänä, jona se tehdään. 4 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 20 päivänä lokakuuta 1999. Neuvoston puolesta T. HALONEN Puheenjohtaja (1) EYVL L 56, 4.3.1968, s. 1. (2) EYVL L 150, 17.6.1999, s. 1. (3) Neuvoston päätökset 14 päivältä toukokuuta 1962 nimittävän viranomaisen määräämisestä neuvostojen pääsihteeristölle (EYVL 5, 16.1.1963, s. 33 ja 34).